اوستائی زبان

اوستائی زبان (Avestan language) (تلفظ: ) 
جسے سابقہ طور پر زند کہا جاتا تھا ایک ایرانی زبان ہے جو زرتشت کے صحیفوں یعنی اوستا کے لیے استعمال ہوتی تھی، جو اس کی وجہ تسمیہ بھی ہے۔

اوستا ایک قدیم ترین مشرقی ایرانی زبان ہے جو اب معدوم ہو چکی ہے اور جس کے متعلق جتنی بھی معلومات ہیں وہ زرتشتیوں کی کتاب اوستا سے معلوم ہوتی ہیں، جن سے اس کا نام بھی ماخوذ ہے۔ اس کا تعلق قدیم ہند یورپی زبانوں کے خاندان سے ہے اور اس کی قریب ترین زبان ویدک سنسکرت، یعنی قدیم سنسکرت ہے۔ یہ تعلق اتنا قدیم ہے کہ ماسوائے لکھائی اور س کی بجائے ہ تلفظ کے ساتھ، ان دنوں زبانوں میں بے انتہا مماثلت ہے۔ یہ البتہ ہے کہ اوستا کی اخری لکھائی 587 قبل مسیح کے بعد ممکن نہیں رہی جبکہ سنسکرت آج تک لکھی جا رہی ہے اور اس کے بولنے والے بھی موجود ہیں اور یہ نظر آتا ہے کہ دونوں زبانوں کا ماخد ایک ہی زبان ہے۔ اس کی وجہ یہ ہے کہ اگرچہ زبانوں میں کم تفاوت ہے لیکن ان زبانوں سے جڑے مذہبی عقائد میں زمین آسمان کا فرق ہے۔ ہندو سنسکرت دیوی دیوتاوں اور مشرکانہ عقائد رکھتے ہیں جبکہ اوستا بولنے والے تقریباً توحید کے قریب ہیں۔ اوستا کے بولنے والے کون تھے اور انہیں کس نام سے پکارا جاتا تھا، اس کے متعلق بہت کم معلوم ہے۔

وجہ تسمیہ 
اسے اپستاک کی وجہ سے اوستا کہتے ہیں جس سے مراد ہے ٹھوس بنیاد۔

ایرانی زبانوں کے خاندان سے تعلق 
	
ایسا معلوم ہوتا ہے کہ اوستا قدیم ترین ایرانی زبان سے جس سے بعد میں بالترتیب فارسی باستانی،، فارسی میانہ اور پھر پہلوی فارسی نے ارتقا کی۔ اور اخر مین اس کی کوکھ سے موجودہ فارسی نے جنم لیا۔ اس کا ہلکا سا تعلق قدیم شمالی زبانوں کے ساتھ بھی ہے جیسے ؛ باختری، سوگدین اور خوتاناسی زبانیں لیکن یہ جگہ مزید تحقیق طلب ہے۔ موجودہ دور مین اس کا تعلق اسی، پشتو اور بلوچی سے بھی جوڑا جا سکتا ہے۔ اسے ژند بھی کہا جاسکتا ہے لیکن یہ کہنا درست نہیں کیونکہ یہ اوستا کے بعد کی چیزہے۔ ژند سے مراد ہے گزارش یا ایک طرح کا ترجمعہ اور ان سے مراد اوستا کا پہلوی میں ترجعہ تھا۔ اس کو جب فارسی دری میں دبارہ ترجمعہ کیا گیا تو اسے پا ژند کہا جانے لگا۔

نمونہ عبارت

حوالہ جات 

اوستائی زبان
اوستا
ایشیا کی معدوم زبانیں
مشرقی ایرانی زبانیں
عبادتی زبانیں
قدیم زبانیں
کشمیری زبان
غیر حوالہ معدومیت کی تاریخ والے زبانوں کے مضامین